Tineggura yagi wa defir wa, am uqḍar, tefYen-d timadaYin nsen kra gar aneY. Rekḍen ayen illan d ayla nsen, hemlen iẓuran nsen u ssusfen ar imawlan iten-id isâan akken ad âeddin zdat ucengu iten iseknan, iten yurzen. Am akken yuY-iten usindrum n Stockholm.
Tamsalt-a ivaxusen, xas tella ak ar igduden umaḍal, neY ad iniY d ayen illan ar ar talsa s umata, Yur-neY tevda aṭas aya diYen. D taqvurt. T-luled di tallit n at zik. Ayen iY d-iwḍen, id-iqqimen ar assa fell-as d tamsalt n ugellid Yugurten ittwazenzen s ufus n gma-s: Vuxus. Syin iY-d iqqim wawal agi ivxes. Win ivexsen d win ifkan afus di gma-s d wayla-s d tYawsiwin ines. D win izenzen, d aharki. Avxas ihi ay atmaten yuqem deg neY afernas. Si tallit n Yugurten d ttrad-is mgal Irumyen almi d Iccariḍen d ttrad mgal Fransa, astehzi, tikci ufus d tyita n nneḥ kksen aY tazmert d ifadden . Imi mi d-nuki, nera a nerfed iqerray nneY, ad d-ilal yiwen seg nneY ad aY isseknu, ad aY irvu. Aqvayli mi d-ivan, ad t-inaY uqvayli am akken ulamek ara as yanef ad igmu. Amzun d kniwen akw i nella.
D lwi isen nefka neY imi si zik argaz Yur-es azref ad ived akken inwa iffeY fell-as zdat temsal tisartanin, ama di taddart ama di laârac ama anda nniḍen? TamuYli yagi tella seg nneY, tenta deg iqerray nneY. Macci d ayen n diri acku ur ilaq ara a nekkes neY a nessenkeẓ a nesqermeḍ amrar n tlelli imi llan kra iffeYen ivardan gar aneY. Maca, di tama nniḍen nYil tilelli ur as laqent ara tlisa d ilugan. NYil ulac zzarv ara d-iḥellin annar-is. Netta win izenzen atmaten-is ur izmir ara ad isvur neY ad iddari ddaw tcuḍaḍ n tilelli. Ulamek. Acku tilelli macci d aserwet kan. Akken ad yilli wayen tettuqimeḍ deg uvrid n tilelli ilaq-ak ad tqazmeḍ ayen d-ssussiḍ, ayen d-sseYliḍ s ufus-ik am a ilha ama d irit.
Tifrat attan deg neY. Tikli zdat n wid icḍen ilaq ad tili am tin d-illan si zik n zikkkni di tudrin nneY: tufYa di ttufiq. Win ur neddi ara deg uvrid d-njer taddart s ṭṭman-is d lamin ad yaf iman-is am texlijt ddaw taddart. Iḍturef, ittwagdel.
Madigel macci di leṣlaḥ nneY id-illa ma illa ifka Umengellat udem i massa Tumi yuzel iccna di Tlemsan neY di Ṣirta, di Sdif neY di Vgayet, issefk ad tili tmeddit fell-as. Ulama, ur nelli ara am Ikursiyen inneqqen wid izelgen gar-asen, issefk kan ad yili kra ara issewḍen medden ad rren aḍar, ad ḥsun d akken tigatin nsen dulaqrar ad d-aweḍ tmeddit ad qazmen imawlan yis-sent. Mawel, ma nessusem asen kan, sin neY qrad n tzejjeggin ad d-slalent ayen ur nelli di Takfarinas mi ara d-ilint tafranin. Yak nwal-t yagi.
Wanag tura wid ifkan afus âemden, sfesden akka am Ben Yunes neY Muhemmadi Ssaâid, Ait Belqasem d wiyiḍ ak (acku aṭas yid sen) ilaq asen wayen yugaren asufeY di ttufiq. Ilaq ad ten gedlen Iqvayliyen anda bYun ddan. D taqvaylit, gar neY yidsen.
Tura ma d iqeddacen udavu, aklan n Butef akka am Uld Ali d Hennaci tlaq asen ṣṣrima akken awal ur ten id-ittali gar yergazen. Taqvaylit ara neg yidsen nutni daYen asen tefk tiyita ar wanda kan iqerreḥ. Tura limer Igawawen ak unfen asen am akken ur llin, kra ara d innin d awal kan, kra ara susfen d aman kan, ad afen iman nsen di tekwatt neY grurin ar udaynin. Ad yughal ula d winna akken i Yef qedcen, i Yef ttazalen ur ten ittiḥwijj ara. Ula d netta ad ten idegger, xas akken asen isegri iYes neY sin.
Llan diYen kra ttikin di tqulhatin udavu amaḥrus akka am Ssaâid Ssaâdi. Ikki di tafranin, yuzel ar Surya ad iẓẓal gar waâraven deg akken i t-inYa uqezzev. Kra diYen Yef tqejjimt n uYrum. Wanag tura ma d Ait Ahmed, ikkes avarnus ilsa ajellav. Ur ivan nneY neY nsen. Ikkat kan akk-in akka. Ayen ittuYaḍen deg-s imi d netta i d-isekren ttrad n 63, d tatut i deg ara iYli mi ara immet. As cfun medden yugi amennuY Yef iẓuran-is ar tama n watmaten is, izga ikkat wul-is Yef Llezzayer t-yugin.
Ar tagara, taYmist n tmurt n Llezzayer teccur diYen s wid nneY. I tt iqqaren d Igawawen, i tt-ittaYen d Igawawen. Tura ahat macci Yef ayen tella teYmist i tt-ttaYen medden, ahat imi kan Iqvayliyen zgan rYan, caḍen ad Yren, ad walin dacu iḍerun di tmurt d umaḍal d tirni.
Gar wid ittarun di teYmist-a i illan mgal Igawawen llan Igawawen s timmad nsen. Wigi daYen asen nanef kan ad ssrewten? NeY ilaq daYen ad nezzi Yur-sen neY ahat asen nezzi s waârur. A neḥves tiYin n tcetiḍin nsen, asen nanef ad qqimen Yef ideknan n tḥuna a ten tali tisist. Kra anda illa uYmis d-yuran neY d-innan kra mgal leṣlaḥ nneY, xas ur nezmir ara a nsâeddi di tiṭ n tisegnit win t-yuran, maca nezmer ur t-nettaY ara, ur t-neqqar ara. Ad t-neqlaâ war tiyita.
Anect-a yak a gma, atmaten ik ur asen ttanef ara ad âedin akk-in i tlisa. Err asen ṣṣarf nsen, sseken asen d akken tizelgi, avxas macci d tirrugza macci d tissas. Imi tiYawsiwin agi d tiqvurin, atas aya d imezwura nneY ttqazemen tent, issefk aY assa a nkemmel a neddu deg uvrid nsen imi nutni ufan as-d tifrat s wudem n tugdut d tilelli. Gan ilugan u kra n win iten ituâeddan ixelles, ittwaxeṭṭa. Kra n win ur ten nquder, iddari tiYemmar.
kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn